Отчетен доклад

 за дейността на НЧ „Просвета 1888” за 2019 г.

 Уважаеми читалищни дейци, госпожи и господа,

**1.Библиотечна дейност**

Основната цел в работата на библиотеката при НЧ „Просвета 1888” – гр. Поморие за 2019 год. беше утвърждаването ѝ като привлекателно и достъпно място за информираност, духовно обогатяване и връзка със света, място за социални контакти и услуги.Към това бяха насочени библиотечната, библиографската и справочно-информационната работа, както и организираните културни прояви. Към 31.12.2019 год. библиотечният фонд наброява 54 886 броя библиотечни единици - разнообразна художествена, детска, отраслова и справочна литература, комплектувана и подредена с цел максимално улеснение на ползвателите и читателите.Набавените книги за годината са 720 броя – от тях 192 бр. закупени и 527 бр. дарени. Тук искам да спомена част от дарителите на библиотеката, някои от които ни подкрепят безвъзмездно вече в продължение на години.Специална благодарност към сем. София и Димитър Илиеви от гр. София, г-жа Стефка Стефанова от гр. Стара Загора,г-жа Естер Гомбаш, както и към г-жа Величка Славова и Славянско дружество – гр. София.Благодарение на тяхната съпричастност и безвъзмездната им подкрепа, библиотеката и тази година получи като подарък нови заглавия детска и художествена литература, отраслова литература по медицина и психология, както и цялата поредица от Библиотека „Световна литература” на руски език.Благодарим и на г-жа Валя Георгиева, г-жа Анна Кабанова, г-жа Теодора Бургазлиева, г-н Боян Чимов, г-н Васил Тончев и г-н Орфей Петков за дарените през годината авторски книги.Общия брой дарители през годината е 23. Приемаме направените дарения от всички приятели на библиотеката като жест на добра воля към нашите читатели и потребители, които обичат и ценят стойностната литература.

 Със задоволство можем да отбележим, че и през тази година библиотеката кандидатства и спечели финансиране по проект „Българските библиотеки – съвременни центрове за четене и информираност” от Министерство на културата.Одобрената сума, която ни беше отпусната е в размер на 1 199 лв., благодарение на което бяха закупени нови 92 заглавия.

 Абонираните периодични издания през 2019 год. са 10 броя , подбрани съобразно търсенето, интересите и възрастта на ползвателите на читалнята.

Този сравнително богат и разнообразен библиотечен фонд, както и добрата материална база обуславят и посещаемостта в библиотеката – Регистрираните потребители за годината са 782 броя, като 427 бр. от тях са учащи, 125 бр. пенсионери и 230 бр. специалисти.Общо регистрираните посещения в библиотеката през годината са 8 872 броя, от тях 2 920 броя в читалня.Много интензивно, особено през летния период, се ползват компютърните зали, както в детски отдел, така и в читалнята за възрастни.Общия брой регистрирани потребители, ползвали компютрите за годината, е 203 бр.

 Заетите библиотечни единици през годината са 15 287 броя, като те включват както художествена, така и справочна и отраслова литература на български, руски и други чужди езици.

Особено внимание през 2019 г. беше обърнато на организацията, опазването и инвентаризацията на библиотечния фонд.Продължи обработката, вписването и инвентирането на всички новозакупени и новопостъпили от дарения книги в ЕК на библиотеката.Поддържа се БД с Протоколи от Актове за дарения и закупуване на новоинвентираните книги в КДФ.Всички придобити и регистрирани библиотечни документи се каталогизират, фондовете за свободен достъп в заемна, читалня и ДО се подреждат ритмично с цел улеснено ползване от читателите.Продължи и попълването и поддържането на краеведската сбирка в библиотеката. Инвентираните книги от фонда се регистрират в ЕК чрез ретроконверсия на основата на БД на НБКМ.Записите в електронния каталог на библиотеката вече достигнаха 27 350 бр.През годината беше завършена инвентаризацията на библиотечните документи от 9 отдел, както и пренареждане на отдел Читалня и на книгите на руски език в Заемна за възрастни.Беше направено прочистване на част от многоекземплярните заглавия от фонда, както и отчисляване на липсващите, овехтели и остарели по съдържание книги, заделени при инвентаризацията.За съжаление, паради финансови причини, библиотеката все още не разполага с всички модули от необходимия ни библиотечен софтуер, което затруднява до голяма степен работа ни.Липсата на част от модулите не позволява цялостната дигитализация на библиотечните фондове, както и поетапната автоматизация на по-голям брой библиотечни дейности.Полагаме усилия това да не се отразява на обслужването на читателите, но при всички случаи липсата на софтуер затруднява ежедневната работата на библиотечните работници и особено извършването на частична и цялостна инвентаризация на наличния фонд.

Библиотеката продължи традицията да предоставя библиотечно-библиографска информация за своите потребители чрез традиционни и електронни услуги, да подпомага достъпа до обществена информация, да осигурява свободен достъп до Интернет на всички граждани.Бяха продължени успешните практики за обслужване чрез устни и компютърни справки, заявки за предпочитани книги, оказване на помощ на читателите при търсене на информация по определена тема, при ползване на ЕК, фишовите каталози и картотеките.

Наред с библиотечно – библиографската и справочно – информационна дейност, през 2019 година беше обърнато особено внимание и на културните и образователни събития,организирани в библиотеката,които бяха посетени от над 350 човека.Сред тях можем да откроим работата с най-малките читатели – посещенията на учениците от първите класове под наслов „Аз вече съм читател”, на които те се запознават с историята на библиотеката и възможностите, които тя предоставя,творческите работилници „Малки майсторчета в библиотеката” по случай Баба Марта – г-жа Лидия Пенова,”Празник на цветята”, „Добре дошла, Пролет” и „Великденски чудесии в библиотеката”, Маратона на четенето.Интерес предизвикаха литературните срещи с детските писателки Петя Александрова и Стоя Винар, беседите, свързани с историята на нашия град, изнесени от г-жа Валя Георгиева.Срещите под надслов”Да оцветим Великден” и „Поморие – минало и настояще” станаха повод за подреждането на красиви изложби от детски рисунки, а малките екскурзоводи от IV В клас се включиха с ентусиазъм в заниманията по краезнание под наслов „Край стените високи на Анхиало” и с право бяха отличени с грамоти „Млад екскурзовод”.Прекрасен спомен ще остане и „Дървото на Коледните пожелания”, което учениците от III Б клас украсиха с много мили и трогателни слова.Децата ни радваха със старанието и желанието си да ни покажат колко много са научили, да сътворят нещо ново, красиво и интересно, а ние бяхме щастливи, виждайки радостта в детските очи ,когато подреждахме изложби с техните творби.Изказваме нашата специална благодарност на ръководството на СУ „Иван Вазов” – гр. Поморие и по -специално на преподавателките г-жа Л. Пенова, г-жа С. Ангелова, г-жа Г. Демирева, г-жа Р. Янева, г-жа С. Ванчурова, г-жа В. Димитрова, г-жа Х.Гуджукова и г-жа Т.Блажева, които винаги с желание са откликвали на нашите покани за съвместни инициативи.

Новост за библиотеката бяха организираните документални изложби във фоайето на НЧ „Просвета”: „Бъди здрав – библиотерапия за малки и големи” по случай Световния ден на здравето, „Искам всичко да знам” – изложба на енциклопедични издания от фонда на библиотеката, Документална изложба по случай Световния ден на поезията и Документална изложба „Представяме Ви : Издателство Захарий Стоянов”.

Продължи добрата практика за отбелязване на бележити дати и годишнини чрез подреждането на литературни витрини или изложби., а чрез информационни табла или сайта на библиотеката се постарахме своевременно да информираме нашите потребители относно културни и други прояви, организирани от читалището , както относно новополучените при нас книги.

Наши добри партньори са: СУ „Иван Вазов” – гр. Поморие, ПГТ „Алеко Константинов” – Поморие, Славянско дружество – Поморие,Фондация „25 века Поморие”, Гражданска инициатива „Заедно за Поморие” и други.

Като цяло можем да обобщим, че дейността на библиотеката при НЧ „Просвета 1888” през 2019 год. беше разнородна и успешна и способстваше за утвърждаването и като съвременен информационен, образователен и културен център, полезен партньор и ефективен участник в процесите на информационно осигуряване за жителите и гостите на града.

**2.Школи, клубове, кръжоци, ателиета**

В читалището работят Театрален състав, ДТС „Арлекин”, Детска балетна школа „Елеганс”, Мажоретен състав, Танцова формация „Фреш”, Танцов фолклорен състав, Танцов състав „Кокиче”– с. Каменар, Школа по пиано с ръководител Албена Каварджикова, която предлага и музикални занимания през летния сезон.

**3.Поддържани и доказани традиционни празници:**

 „Яворови дни”- 61 издание на Националните литературни празници открити официално от кмета на община Поморие – г-н Иван Алексиев.

 Национална седмица на морето – организирана от НЧ „Просвета 1888”, Община Поморие и ОДК

 „Море от вино” – летни културни празници, организирани от НЧ „Просвета 1888” и Община Поморие

 Въведение Богородично – празник на семейството, съвместно с Храм „Св. Рождество Богородично”

Карнавал за Сирни заговезни – традиционна проява на Читалището

**4.Организиране и участия в празници, фестивали, изложби, творчески вечери, граждански инициативи:**

 61-ГОДИШНИНАТА на Яворови дни.

 120 години читалищен театър „Просвета”

**Изложби:**

* Фотоизложба „Любов и спомени” на поморийските фотографи
* Изложба от картини на жени от Поморие, с посвещение за празника на жената - 8-ми март. Участват Анелия Григорова, Василена Стоянова, Валя Георгиева, Дарина Гильова, Милена Златарова
* Изложба „Цветът на мечтите” на Симона Димитрова
* Изложба „Европа- пристанища, крайбрежия, морски градини-картички от колекцията на Михаил Неделчев”
* Изложба, посветена на Корея - традиционно облекло и кухня
* Фотоизложба „Градът-поезия и фотография”
* Експозиция с образци на корейското декоративно изкуство „Изкуството на Корея”
* Документална изложба 120 г. Читалищен театър „Просвета”
* Международна изложба на участниците в пленера „Светът е море“ –живопис и скулптура –Анна Ванденхаиер, Боряна Стефанова, Божидар Тонев, Милена Младенова, Софка Желева, Тодор Тодоров, скулпторите Атанас Стоянов, Даниел Кънчев,Петьо Цолов

**Участия:**

* + Участие в VIII издание на Националния фестивал на любителските театри в Самоков. Театралният състав представи пиесата „Няма да платим, няма да платим” от Дарио Фо.
	+ Концерти в с. Каменар за празника на селото, за Коледа, с участието на ТС „Кокиче”, ПГ „Здравец”, ВГ „Слънчев Ритъм” и Мажоретен състав”. Гостуването ни там носи винаги приятна емоция и е радост за децата, а любезните ни домакини – г-н Петко Петков – кмет на с. Каменар , Даниела Илиева и всички жители на селото очакват нашето участие в концертите.
* Участие на Мажоретния състав в III Международен фестивал на музикалното и танцово изкуство „Звездите на Егея”- о. Тасос-Гърция
* Участие в юбилейното честване на 140 –годишнината на СУ „Иван Вазов”

 **Празници:**

* 141 – годишнина от рождението на Яворов. Паметникът на поета ни събира в мразовития януарски ден за да се поклоним и поднесем цветя и венци.

Още един юбилей отпразнувахме тази година-120-годишнина от основаването на читалищния театър. „Живот- посветен на сцената”-документална изложба на архивни материали, сценични костюми и реквизит.

Поредица „Сърдечен спомен за…..” – прожекции на постановките на читалищния театър и среща с актьорите- „Женско царство”, „Службогонци” и „Ало, ало Анхиало”.

„Театрална приказка”-един час с актьорите от читалищен театър „Просвета” и учениците от четвъртите класове от СУ „Иван Вазов”

Финалът на театралните празници беше в навечерието на Коледа с прекрасния спектакъл кафене „Анхиалско театро”

**Концерти**

* Камерен концерт –Иван Петров –кларинет и Джихе Лий – пиано от Корея
* Концерт – малките пианисти от школата по пиано,с ръководител Албена Каварджикова и балет „Елеганс”
* Концерт на Детска балетна школа „Елеганс”
* Концерт на гостите от гр. Волос, Музикално училище-хор и оркестър и съставите от Българо-гръцко дружество”Анхиало”
* Концерт, посветен на пролетта и приятелството, с участието на хоров състав от о. Керкера-Гърция и съставите при БГД „Анхиало”
* Юбилеен концерт на ДФТА „Раковина” по повод 60 годишнината на състава
* Годишна продукция на пианистите от школата по пиано, с ръководител Албена Каварджикова
* 20 години българо-гръцко дружество – празничен концерт, с участието на танцов състав „Оксиа”-Нео Анхиало-Гърция и Ливадия, волос и Сервия
* Концерти в рамките на Фестивал „Корабът на изкуствата”, организиран от ОДК
* Концерт на маестро Валентин Пейчинов и майсторски клас
* „Сън за мечта”- камерен концерт на Биляна Данаилова-сопран, Биляна Кинчева-пиано, с участието на Мариана Маринова –стихове
* Концерт на Теодосий Спасов и Джаз бенд
* Откриване на Националната седмица на морето – концерт на Блус Трафик
* Концерт от кампанията „Мечта за дете-роди дете в България”,с участието на Теди Кацарова, DJ Моник и водещия Наско от БГ Радио
* Концерт за традиционна корейска музика „Со йънг Самулнори” и филм за Корея
* Концерт група „Г.Р.А.С”
* Музикален спектакъл „Италианско настроение” – Държавна опера Бургас – закриване на празниците на виното
* Официално откриване на празниците „Море от вино” -концерт на Веселин Маринов
* Официална церемония по награждаване на 10 –те най-добри спортисти на Община Поморие
* Международен фолклорен фестивали - концерти
* Концерт за деня на детето, с участието на ТФ „Фреш”, Мажоретен състав и Танцов състав „Нур”- гр. Бургас
* Празничен концерт на възпитаниците на НУМСИ „Панчо Владигеров”-Бургас
* Празничен концерт на танцов състав „Чайка”

 **Спектакли:**

* „Бог рок” –Филип Аврамов и приятели - импресарска къща „Фери арт”
* „Бихте ли слезли от жена ми”– ДТ „Васил Друмев”Шумен
* „Нашата голяма френска сватба”- Театър Бонин
* „Помощ жена ми е луда“ –ДТ Русе
* „Ваше благородие”- любими песни от руското кино изпълнени от Симфониета Враца
* „Жена ми е… светица”- Читалищен театър Трявна
* „Горката Франция”- Фери арт
* „Чамкория” с Захари Бахаров – „Арт Мелпомена”
* „Малко комедия”- „Арт Мелпомена”
* „Една седмица не повече”-Театър „К. Величков”-Пазарджик
* „Да минеш под дъгата”- Театър „А. Будевска” - Бургас
* „Нирвана” – ДТ „В. Друмев” – Шумен – Яворови дни
* Мюзикъл „Криворазбраната цивилизация”- ДМТ гр. Велико Търново
* Прожекция на новия филм за града ни „Поморие-скритата перла”, с участието на нашите колеги от театралния състав
* -Представления на Читалищен театър „Просвета”-„Няма да платим, няма да платим!” – гостуване в Самоком, Несебър и представления през годината

**Творчески вечери:**

* Среща с краеведа Георги Райков „Непознатият Яворов”, с участието на Мари-Никол Маркова, Стефания Кусева, под ръководството на Мариана Маринова
* Премиера на книгата „Под ръка с музата Ерато”-стихове на Боян Чимов, представена от Боян Ангелов
* Национална кръгла маса „Яворов за/в/и Европа”, с участието на проф. Михаил Неделчев, проф. Цветан Ракьовски, проф. Димитър Михайлов. Представяне на книгата на Катя Зографова „Световете на Яворов”
* „Тъй рече Виктор” стихове на Маргарита Петкова, представена от Симеон Аспарухов и музикален съпровод Трио „VIVA”-гр. Бургас
* Представяне на изданието „Градът-поезия и фотография”и връчване на наградите от фотоконкурса
* Лекция за „Св. Сотас Анхиалски- напознатият светец на Поморие” с гл. ас. Д-р Венцислав Каравълчев

-Литературно четене „Да запазим коледния дух”- Ч. Дикенс и неговите коледни приказки с учениците на г-жа Стефка Ванчурова

* Представяне на книгата на Владимир Зарев „Чудовището”

**Детски спектакли и концерти:**

* „Който не работи , не трябва да яде”-детски спектакъл на Мария Маркова, с участието на учениците от трети клас –Стефани и Изабела Маркови, Атанас Котавов, Михаил Карталов, Божан Петков, Цветомир Димитров, сценично оформление Дарина Гильова, Звук и светлина Петър Граматиков.Представлението беше благотворително за детенцето Яна Нанушева. Децата направиха ….представления
* „Задявки надигравки”- ДТ Шумен
* Мамино детенце” – ДТ Търговище
* „Малката Баба Яга” спектакъл на ДТФ „Светулка“ при ч-ще „Светлина 1939“- Поморие
* Тържество за доброто – учениците от третите класове с учители Ганка Демирева и Кремена Якова

- Спектакъл „Пусть всегда будет солнце”- проект на учениците от СУ „Иван Вазов”

**Други прояви на читалището:**

-Трифон Зарезан – 24 –та традиционна „Дамаджан вечеринка”, с дегустация на домашни вина и ракии, програма от театралния състав на читалището, в партньорството с „Черноморско злато” АД. Благодарности за колегите от театралния състав за оригиналната програма, музиката, за прекрасното изпълнение – Биляна Каракочева, Веселин Анестиев, Жасмина Стаматова, Юлиян Тодоров, Наско Динков, Коста Самоковлиев, Жулиета Малчева, Славка Томова, Димитър Самоковлиев, Константин Каракочев, Роза Борисова, Мария Маркова, Петър Граматиков, Мариета Иванова, Ян Петров,Атанаска Драгнева,

-Карнавал за Сирни заговезни – традиционен

- Сапунена фабрика – Арт клуб „Пепеляшка”- летни занимания с децата

-Общински рецитал – конкурс по стихове на Яворов с участието на ученици от СУ „Иван Вазов”, със съдействието на госпожите Петя Казакова, Мариана Маринова, Лидия Пенова, Мариана Карталова

-Въведение Богородично – дългогодишна традиция за отбелязване на Ден на християнското семейство съвместно с храм „Рождество Богородично” . Тази година в тържеството участваха отец Борис, Архимандрит Йеротей, Агатополски епископ, и отец Сергей. Празникът продължи с концерт на децата от ОДЗ „Детелина”, с учителките Иванова, Милева, Демирева, Михова и учениците от 1-ви клас с учители Стефка Ванчурова и Тодорова от СУ „Иван Вазов”

-Коледна работилница в детска библиотеката

-Благослов на Коледната трапеза с участието на хор „Благовестие” и ТС „Раковина” ,с ръководител Владимир Данаилов.

Читалищният театрален състав гостува в гр. Несебър и гр. Самоков Представлението „Няма да платим, няма да платим!” с участието на Коста Самоковлиев, Веселин Анестиев, Жулиета Малчева, Димитър Самоковлиев, Роза Борисова, Ян Петров се превърна в празник и среща на всички поморийци, приятели и колеги.